Broj: 01-04-4-99-1/25

Datum: 17.01.2025. godine

Na osnovu člana 7. i člana 8. Pravilnika o dodjeli novčane pomoći za redovne učenike osnovnih i srednjih škola koji su u stanju socijalne potrebe (“Službene novine Kantona Sarajevo“ 23/24), Općinski načelnik putem Službe za obrazovanje, kulturu, sport i mlade Općine Stari Grad Sarajevo raspisuje

**JAVNI POZIV**

za dodjelu novčane pomoći za redovne učenike osnovnih i srednjih škola koji su u stanju socijalne potrebe

**I - PREDMET JAVNOG POZIVA**

PredmetJavnogpoziva jedodjela novčane pomoći za redovne učenike osnovnih i srednjih škola koji su u stanju socijalne potrebe.

**Finansijska sredstva se mogu ostvariti za:**

1. **Finansiranje/sufinansiranje užina;**
2. **Finansiranje/sufinansiranje ekskurzija;**
3. **Finansiranje/sufinansiranje udžbenika;**
4. **Finansiranje/sufinansiranje školovanja.**

**II – KRITERIJI ZA DODJELU FINANSIJSKIH SREDSTAVA**

Pravo učešća na Javnom pozivu imaju redovni učenici osnovnih i srednjih škola nastanjeni na području Općine Stari Grad Sarajevo, a koji su u stanju socijalne potrebe.

Aplikanti prema odredbama navedenog Pravilnika su redovni učenici osnovnih i srednjih škola i direktori osnovnih i srednjih škola za učenike koji predaju zahtjeve u ime učenika škole, a koji su u stanju socijalne potrebe.

Kriteriji za dodjelu finansijskih sredstava iz Budžeta Općine Stari Grad Sarajevo redovnim učenicima koji su u stanju socijalne potrebe, su sljedeći:  
- da je učenik državljanin Bosne i Hercegovine;

- da je učenik stanovnik Općine Stari Grad Sarajevo u trajanju od najmanje jedne godine do dana podnošenja zahtjeva ili boravišta po osnovu statusa raseljenog lica;

- da učenik redovno pohađa školu/obrazovnu instituciju;

- da se učenik nalazi u stanju socijalne potrebe (smatra se učenik čija ukupna mjesečna primanja domaćinstva ne prelaze iznos jedne prosječne plaće ostvarene u FBiH prema posljednjim statističkim pokazateljima).

- učenik bez jednog ili oba roditelja ili učenik bez roditeljskog staranja;

- učenik koji se nađe u stanju socijalne potrebe u slučaju smrti užeg člana porodičnog domaćinstva;

- djeca/učenik sa 90% i 100%. utvrđenim invaliditetom.

**III – DOKUMENTACIJA KOJOM SE DOKAZUJU OPĆI USLOVI IZ TAČKE II OVOG**

**JAVNOG POZIVA**

Prijava na Javni poziv treba obavezno da sadrži sljedeće dokumente:

1. Čitko popunjenu i potpisanu prijavu na Javni poziv, na obrascu koji je dostupan na internet stranici [www.opcinastarigrad.ba](http://www.opcinastarigrad.ba) ili se može preuzeti lično u šalter sali Općine Stari Grad Sarajevo;
2. Kućnu listu izdata od strane nadležnog općinskog organa;
3. Uvjerenje o državljanstvu ili Izvod iz matične knjige rođenih sa upisanim državljanstvom (ne stariji od 6 mjeseci);
4. Potvrdu o upisu u školu/obrazovnu instituciju aplikanta u tekuću školsku godinu, izdatu od strane nadležne školske ustanove;
5. Uvjerenje o kretanju za aplikanta/korisnika sredstava;
6. Dokaz o primanjima za sve punoljetne članove domaćinstva (ukoliko se radi o nezaposlenom licu potvrda Zavoda za zapošljavanje Kantona Sarajevo);
7. Rješenje o kategorizaciji ukoliko se radi o osobi sa invaliditetom/teškoćama u razvoju;
8. Izvod iz matične knjige umrlih (ukoliko je učenik bez jednog ili oba roditelja);
9. Izjavu kandidata kojom se daje saglasnost da se njegovi podaci mogu obrađivati u skladu sa Zakonom o zaštiti ličnih podataka (za maloljetne kandidate izjavu daje roditelj/staratelj i ista treba biti ovjerena od strane nadležne općinske službe).

**Ukoliko je aplikant direktor ustanove (osnovne i srednje škole, zavoda, centra...) obavezan je za sve učenike za koje traži finansiranje dostaviti naprijed navedenu dokumentaciju.**

**IV BUDŽETSKA SREDSTVA**

Sredstva za dodjelu novčane pomoći predviđena su BudžetomOpćine Stari Grad Sarajevo za 2025. Godinu (“Službene novine Kantona Sarajevo” broj: 1/25)i raspoređivat će se u skladu sa odredbama Pravilnika o dodjeli novčane pomoći za redovne učenike osnovnih i srednjih škola koji su u stanju socijalne potrebe (“Službene novine Kantona Sarajevo“ broj: 23/24).

**V – NAČIN I ROK PODNOŠENJA PRIJAVA**

Prijava sa neophodnom dokumentacijom se podnosi na propisanom obrascu (obrazac br. 7 se može preuzeti u šalter sali Općine Stari Grad Sarajevo, šalter broj 4 i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**, **Služba za obrazovanje, kulturu, sport i mlade**

**(sa naznakom: Javni poziv za dodjelu novčane pomoći za redovne učenike osnovnih i srednjih škola koji su u stanju socijalne potrebe)**

**Ulica Zelenih beretki broj 4**

**71000 Sarajevo.**

Javni poziv je otvoren do 30.11.2025. godine i isti se objavljuje u jednom dnevnom listu i na web stranici Općine Stari Grad Sarajevo (www.starigrad.ba).

Služba je dužna u roku od 30 do maksimalno 60 dana od dana podnošenja riješiti zahtjevi o tome obavijestiti podnosioca. Nepotpune i neblagovremene prijave neće se uzeti u razmatranje. Svaki učesnik u Javnom pozivu koji nije zadovoljio uslove navedenog Pravilnika, bit će obaviješten pismenim putem.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: 033/282-382 i 033/282-365.

**VI REZULTATI JAVNOG POZIVA**

Općinski načelnik na osnovu preporuke Komisije za postupanje po aplikacijama donosi akt kojim odobrava dodjelu finansijskih sredstava aplikantu i zaključuje Ugovor o dodjeli finansijskih sredstava sa korisnikom. Služba je dužna u roku od 30 do maksimalno 60 dana od dana podnošenja riješiti zahtjev i o tome obavijestiti podnosioca. Svaki učesnik koji nije zadovoljio uslove Javnog poziva, bi će obaviješten pismenim putem.

**OPĆINSKI NAČELNIK**

**STARI GRAD SARAJEVO**

**Irfan Čengić**

**Općina Stari Grad Sarajevo**

**Služba za obrazovanje, kulturu, sport i mlade**

**S a r a j e v o**

**PRIJAVNI OBRAZAC BROJ 7.**

|  |  |
| --- | --- |
| Ime iprezimeaplikanta |  |
| Ime jednogroditelja |  |
| Adresastanovanja |  |
| Kontakttelefonii e-mail |  |
| Nazivškolskeustanove |  |
| Svrhafinansiranja/sufinansiranja  (zaokružiti traženo) | 1. Finansiranje/sufinansiranje užina; 2. Finansiranje/sufinansiranje ekskurzija; 3. Finansiranje/sufinansiranje udžbenika; 4. Finansiranje/sufinansiranje školovanja. |

**P R I J A V A NA JAVNI POZIV**

za dodjelu novčane pomoći za redovne učenike osnovnih i srednjih škola koji su u stanju socijalne potrebe

**Uz prijavu neophodno je priložiti sljedeće dokumente (ovjerene kopije):**

1. **Kućna lista** izdata od strane nadležnog općinskog organa;
2. **Uvjerenje o državljanstvu ili Izvod iz matične knjige rođenihsa upisanim državljanstvom** (ne stariji od 6 mjeseci);
3. **Potvrdu o upisu u školu/obrazovnu instituciju** aplikanta u tekuću školsku godinu, izdatu od strane nadležne školske ustanove;
4. **Uvjerenje o kretanju za aplikanta/korisnika sredstava;**
5. **Dokaz** o primanjima za sve punoljetne članove domaćinstva (ukoliko se radi o nezaposlenom licu potvrda Zavoda za zapošljavanje Kantona Sarajevo);
6. **Rješenje o kategorizaciji** ukoliko se radi o osobi sa teškoćama u razvoju;
7. **Izvod iz matične knjige umrlih (ukoliko je učenik bez jednog ili oba roditelja);**
8. **Izjava** kandidata kojom se daje saglasnost da se njegovi podaci mogu obrađivati u skladu sa članom 5. Zakona o zaštiti ličnih podataka (za maloljetne kandidate izjavu daje roditelj/staratelj i ista treba biti ovjerena od strane nadležne općinske službe);
9. **Potvrda o otvorenom bankovnom računu.**

**Napomena: Ukoliko se podnosi prijava za stavku 4. (finansiranje/sufinansiranje školovanja), potrebno je dostaviti dokaz o uplati školarine.**

Sarajevo, \_\_\_\_\_\_\_\_\_\_\_\_2025. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(svojeručni potpis)